钦定古今图书集成/明伦汇编/人事典/第104卷 > 《赠吴均三首》柳恽
## 钦定古今图书集成/明伦汇编/人事典/第104卷 > 《赠吴均三首》柳恽

寒云晦沧洲，奔潮溢南浦。相思白露亭，永望秋风渚。
心知别路长，谁谓若燕楚。关候日辽绝，如何附行旅。
愿作野飞鸟，飘然自轻举。

又

《远游》济伊洛，秣马渡清漳。邯郸饶美女，艳色含春芳。
鼓瑟未成曲，踏屣复翱翔。我本游客子，情爱在淮阳。
新知谁不乐，念旧苦人肠。

又

夕宿飞狐关，晨登碛砾坂。形为戎马倦，思逐征旗远。
边城秋霰来，寒乡春风晚。始信陇雪轻，渐觉寒云卷。
徭役命所当，念子加餐饭。